5.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์และบริการ

ธุรกิจของบริษัท สามารถแบ่งได้เป็น 4 ประเภท ตามลักษณะของผลิตภัณฑ์และประเภทงานที่ทำ ดังนี้

1.  งานเสาเข็มเจาะ (Bored Piles)

งานเสาเข็มเจาะเป็นงานฐานรากส่วนสำคัญในการก่อสร้างอาคารและโครงสร้างพื้นฐาน
เหมาะสำหรับบริเวณที่มีชั้นดินอ่อนแต่จำเป็นต้องใช้เสาเข็มเพื่อรองรับน้ำหนักของโครงสร้างเพื่อความมั่นคงแข็งแรง
หรือใช้กับบริเวณพื้นที่ที่ไม่สะดวกในการใช้เสาเข็มตอก
นอกจากนี้เสาเข็มเจาะสามารถทำให้มีขนาดใหญ่เพื่อรองรับน้ำหนักอาคารหรือสิ่งปลูกสร้างที่มีระดับความสูงมากๆ
โดยไม่ก่อให้ดินเกิดการเคลื่อนตัวไปดันสิ่งก่อสร้างข้างเคียงให้เกิดความเสียหายเหมือนกรณีใช้เสาเข็มตอก
การใช้เสาเข็มเจาะยังสามารถลดขนาดของฐานรากให้เล็กกว่ากรณีใช้เสาเข็มตอก
และสามารถลดมลภาวะเรื่องเสียง แรงสั่นสะเทือนที่เกิดขึ้นกับกรณีที่ใช้เสาเข็มตอก
รูปแบบเสาเข็มเจาะที่ใช้จะขึ้นอยู่กับสภาพใต้ดิน ดังนั้นจะต้องมีการสำรวจสภาพใต้ดินก่อน
จึงจะสามารถออกแบบเสาเข็มเจาะให้เหมาะกับสภาพใต้ดินขณะเดียวกันก็สามารถรับน้ำหนักบรรทุกของโครงสร้างได้ตามที่กำหนด

เสาเข็มเจาะ สามารถแบ่งได้เป็น 2 ประเภท ตามขนาดของเสาเข็ม ดังนี้

1.  เสาเข็มเจาะขนาดเล็ก

  เสาเข็มเจาะขนาดเล็ก คือเสาเข็มที่สามารถรับน้ำหนักตั้งแต่ 30 ตันจนถึงประมาณ 150 ตัน
  โดยมีขนาดเส้นผ่านศูนย์กลาง 350 ถึง 600 มิลลิเมตร และอาจเจาะลึกถึง 30 เมตร
  ขึ้นอยู่กับสภาพพื้นที่ก่อสร้างแต่ละแห่ง เหมาะกับงานโครงสร้างที่มีระดับความสูงไม่เกิน 10ชั้น
  ถ้าต้องการให้สามารถรองรับน้ำหนักได้มากขึ้น จะต้องเพิ่มจำนวนเสาเข็มมากขึ้น
  ทำให้ต้องใช้พื้นที่ฐานรากมากขึ้นตามลำดับ ในการก่อสร้างเข็มเจาะขนาดเล็ก
  บริษัทใช้เครื่องเจาะแบบก้านหมุน (Rotary Drilling Rig) ขนาดเล็ก และระบบสามขา
  (Tripod Rig) ซึ่งมีขนาดที่กระทัดรัด

  การใช้เข็มเจาะขนาดเล็กมีข้อได้เปรียบคือ
  ก่อให้เกิดเสียงรบกวนและแรงสั่นสะเทือนในระหว่างการก่อสร้างน้อยมาก
  อีกทั้งเครื่องมือต่างๆมีขนาดที่กระทัดรัดทำให้เคลื่อนย้ายได้ง่ายและสามารถทำงานได้ใกล้ตัวอาคารมากหรืออาจทำงานภายในตัวอาคารได้

2.  เสาเข็มเจาะขนาดใหญ่

  เสาเข็มเจาะขนาดใหญ่ คือเสาเข็มที่มีขนาดเส้นผ่านศูนย์กลางมากกว่า 600 มิลลิเมตร
  ปัจจุบันบริษัทสามารถก่อสร้างได้ถึงขนาดเส้นผ่าศูนย์กลาง 2,000 มิลลิเมตร
  บริษัทสามารถก่อสร้างให้มีความยาวได้มากกว่า 60 เมตร และรับน้ำหนักได้เกิน 1,500
  ตันต่อต้น เหมาะกับงานโครงสร้างขนาดใหญ่ทุกระดับความสูง การที่เสาเข็มมีความยาวมาก
  จะทำให้แรงเสียดทานรอบเสาเข็มช่วยรับน้ำหนักได้ส่วนหนึ่ง
  นอกจากแรงแบกทานรองรับที่ใต้ปลายเสาเข็มซึ่งรับน้ำหนักส่วนใหญ่เอาไว้
  ขนาดของเสาเข็มจะขึ้นอยู่กับแรงรับน้ำหนักของสิ่งปลูกสร้างที่ได้รับการออกแบบไว้
  ในกรณีงานโครงสร้างที่ต้องรองรับน้ำหนักมาก
  เสาเข็มเจาะขนาดใหญ่จะได้เปรียบเสาเข็มเจาะขนาดเล็กและเสาเข็มตอก
  เนื่องจากเสาเข็มเจาะขนาดใหญ่จะใช้พื้นที่ฐานรากน้อยกว่าเสาเข็มเจาะขนาดเล็กและเสาเข็มตอก

  เทคโนโลยีในการทำเข็มเจาะขนาดใหญ่ร่วมกับกำแพงกันดินระบบ (Diaphragm Wall)
  ของบริษัท จะสามารถช่วยร่นระยะเวลาการก่อสร้างของอาคารสูงที่มีห้องใต้ดินลึกให้สั้นลงได้
  โดยการนำเทคนิคการก่อสร้างระบบก่อสร้างจากบนลงล่าง (Top - Down Construction)
  โดยผู้ก่อสร้างโครงสร้างบนดินไม่จำเป็นต้องรอให้งานก่อสร้างใต้ดินเสร็จสิ้นก่อนจึงจะเริ่มงานโครงสร้างบนดินได้
  บริษัทจะก่อสร้างเสาเข็มเจาะขนาดใหญ่พร้อมติดตั้งเสาเหล็กขนาดใหญ่ไว้ที่หัวเสาเข็มให้ปลายเสาเหล็กโผล่ถึงระดับดินเดิมไว้
  ซึ่งเสาเหล็กดังกล่าวจะสามารถรองรับน้ำหนักอาคารเหนือดินได้ความสูงระดับหนึ่ง
  ทำให้ผู้ก่อสร้างสามารถเริ่มงานโครงสร้างอาคารต่อไปได้เลยหลังจากที่งานเสาเข็มและงาน
  D-Wall เสร็จ พร้อมๆกับงานขุดดินก่อสร้างฐานราก โดยไม่ต้องรองานขุดดินฐานรากก่อน
  ปัจจุบันงานที่บริษัทรับทำส่วนใหญ่จะเป็นงานเสาเข็มเจาะขนาดใหญ่
  ขณะเดียวกันก็รับงานเสาเข็มเจาะขนาดเล็กด้วยเช่นกัน
  แต่มีเงื่อนไขว่าต้องเป็นงานที่ใช้เสาเข็มตั้งแต่ 300
  ต้นขึ้นไปในกรณีที่รับงานเฉพาะเสาเข็มเจาะขนาดเล็กเพียงอย่างเดียว
  เพื่อให้คุ้มกับค่าใช้จ่ายในการเปิดหน่วยงาน

1.  งานกำแพงกันดินชนิด ไดอะแฟรม วอลล์ (Diaphragm Wall)

กำแพงกันดินชนิดไดอะแฟรม วอลล์ คืองานโครงสร้างใต้ดินอีกประเภทหนึ่งที่เป็นที่นิยมในปัจจุบัน
เป็นเทคนิคการทำกำแพงกันดินที่ไม่ต้องใช้ Sheet Pile สามารถกันน้ำใต้ดินได้ดี
และสามารถดัดแปลงมาใช้กับเทคนิคการก่อสร้างโครงสร้างใต้ดินและโครงสร้างระบบ Top-down
ได้ดี กำแพงกันดินชนิด Diaphragm Wall
เป็นเทคนิคการก่อสร้างฐานรากประเภทหนึ่งที่บริษัทนำมาใช้
ซึ่งทำให้สามารถขุดเจาะลงไปในพื้นที่เมืองซึ่งมีสิ่งก่อสร้างหนาแน่น
และพื้นที่ซึ่งคับแคบในระดับที่ลึกมาก การก่อสร้างสามารถก่อสร้าง กำแพงกันดินซึ่งมีความหนาตั้งแต่
0.6 ถึง 1.5 เมตร
ก่อสร้างขึ้นโดยเสริมเหล็กและเทคอนกรีตลงไปในร่องดินที่ขุดไว้ล่วงหน้าด้วยวิธีการเทคอนกรีตใต้น้ำ
(Tremie Concrete) เพื่อก่อเป็นกำแพงซึ่งมีรูปทรงและมิติต่างๆ
ตามที่ออกแบบไว้เพื่อรองรับตัวอาคารด้านบนโครงสร้างชั้นใต้ดินที่อาคารต่างๆมีอยู่ในปัจจุบัน
ส่วนใหญ่ที่ก่อสร้างโดยใช้เทคโนโลยี Sheet pile จะมีความลึกสูงสุดเฉลี่ยประมาณ 2 ชั้นเท่านั้น
แต่การใช้เทคโนโลยี Diaphragm Wall ทำให้สามารถก่อสร้างชั้นใต้ดินได้ลึกกว่า 3 ชั้น
ซึ่งบริษัทเป็นรายแรกที่สามารถสร้างชั้นใต้ดินได้ลึกถึง 6 ชั้น
คือการสร้างชั้นใต้ดินอาคารโรงแรมแกรนด์ไชน่า บริเวณหัวมุมสี่แยกราชวงศ์

2.  งานก่อสร้างโยธา

นอกจากงานเสาเข็มเจาะและกำแพงกันดิน บริษัทยังให้บริการงานก่อสร้างฐานรากอื่นๆ
และงานโครงสร้างใต้ดินแบบครบวงจร รวมถึง

-   งานปรับปรุงโครงสร้างดิน เช่น งานฉีดซีเมนต์ (Jet Grouting) งาน Deep
    Cement-Soil Mixing และงาน PVD
    เป็นงานฐานรากที่ใช้วิธีการปรับปรุงให้ดินอ่อนมีคุณสมบัติทางวิศวกรรมที่มีเสถียรภาพมากขึ้น
    เพื่อป้องกันการทรุดตัวของดินในระยะยาว งาน Jet grouting
    เป็นการเป่าฉีดน้ำเปล่าภายใต้แรงดันสูงมากลงไปตามแกนเพื่อกัดเซาะชั้นดินให้เกิดช่องว่างขึ้นในชั้นดินรูปทรงกลมตามขนาดที่ออกแบบไว้แล้วอัดฉีดน้ำปูนลงไปแทนที่ช่องว่างดังกล่าว
    การก่อสร้าง Jet Grouting อาจก่อสร้างเป็นต้น หรือเป็นกลุ่มก็ได้ขึ้นอยู่กับวิธีการออกแบบ
    ส่วนงาน Deep Cement-Soil Mixing
    เป็นการฉีดน้ำปูนภายใต้แรงดันต่ำลงไปตามแกนของก้านเจาะขณะที่เจาะลงหรือดึงขึ้นในชั้นดินเพื่อคลุกเคล้าน้ำปูนให้เข้ากับชั้นดินอ่อนเพื่อทำให้แข็งตัวขึ้นการก่อสร้างอาจก่อสร้างเป็นต้นเดี่ยวหรือเป็นกลุ่มได้เช่นกัน
    สำหรับงาน PVD เป็นการนำท่อแผ่นไยสังเคราะห์กดฝังลงไปในชั้นดินอ่อน
    แล้วปล่อยทิ้งไว้เพื่อให้น้ำในเนื้อดินอ่อนถูกดูดซึมและไหลผ่านท่อแผ่นใยสังเคราะห์ขึ้นสู่ผิวดิน
    ทำให้ดินสูญเสียน้ำและยุบตัวลงจนแน่นขึ้น
    ถนนหรือลานที่ก่อสร้างขึ้นบนผิวดินในภายหลังจึงไม่เกิดการทรุดตัวลงมาก
    เหมือนการก่อสร้างบนชั้นดินอ่อนทั่วไปที่ไม่ได้รับการปรับปรุงคุณภาพ

-   งานก่อสร้างอาคาร จะเน้นอาคารที่มีขนาดใหญ่ที่มีระดับความสูงไม่มากนัก
    เนื่องจากงานอาคารสูง ต้องใช้ระยะเวลานานในการก่อสร้าง
    อาจเกิดความเสี่ยงเรื่องความผันผวนของราคาวัสดุตกแต่งทั้งภาย ใน และภายนอก

-   งานก่อสร้างโครงสร้างพื้นฐาน เช่น งานถนนและงานสะพาน งานอุโมงค์ลอดถนนทางแยก

-   งานก่อสร้างฐานรากชั้นใต้ดิน
    เป็นการก่อสร้างชั้นใต้ดินของอาคารซื่งจะดำเนินการหลังจากได้ทำการก่อสร้างเสาเข็มเจาะแล้วเสร็จ
    วิธีการก่อสร้างจะประกอบด้วย ระบบป้องกันดินพัง อาจใช้เข็มเหล็กพืด (Sheet Pile)
    หรือกำแพงกันดิน (Diaphragm Wall)
    จากนั้นจะทำการก่อสร้างสะพานชั่วคราวและระบบค้ำยัน
    เพื่อขุดดินให้ได้ตามความลึกตามแบบกำหนด จากนั้นทำการหล่อคอนกรีตฐานราก, พื้น,
    กำแพง, เสา
    พร้อมทั้งทำการรื้อถอนระบบค้ำยันชั่วคราวโดยปกติแล้วจะดำเนินการก่อสร้างจนถึงพื้นชั้น 1
    หรือระดับดินเดิม

    1.  งานบริการทดสอบต่างๆ เช่น งานบริการทดสอบความสมบูรณ์ (Integrity Test)
        งานบริการตรวจสอบการขุดเจาะ (Drilling Monitoring)
        งานบริการทดสอบความสามารถในการรับน้ำหนักของเสาเข็ม (Pile Load Test)
        และงานตรวจวัดค่าจากอุปกรณ์ทางวิศวกรรมปฐพี (Geotechnical
        Instrumentation)

    1.  การตลาดและภาวะการแข่งขัน

        1.  กลยุทธ์การแข่งขัน

-   บริษัทจะเน้นการรักษาคุณภาพของงาน
    เนื่องจากงานฐานรากเป็นงานโครงสร้างหลักที่มีความสำคัญต่อความแข็งแรงของสิ่งปลูกสร้าง
    เมื่อการดำเนินการก่อสร้างสิ่งปลูกสร้างแล้วเสร็จ หากมีสิ่งที่จะต้องแก้ไขงานฐานราก
    สืบเนื่องจากงานก่อสร้างฐานรากที่ไม่ได้คุณภาพตามที่กำหนด
    ซึ่งอาจเป็นผลให้ฐานรากไม่สามารถรองรับน้ำหนักบรรทุกของโครงสร้างได้
    จะเป็นเหตุที่ยุ่งยากและสิ้นเปลืองค่าใช้จ่ายในการแก้ไขมากหรือในบางกรณีอาจแก้ไขไม่ได้เลย
    ดังนั้นบริษัทจึงเน้นการตรวจสอบและควบคุมคุณภาพของงานตลอดกระบวนการก่อสร้าง
    เพื่อให้ได้งานที่มีคุณภาพตามมาตรฐานที่กำหนด
    อันจะเป็นที่ได้รับความไว้วางใจจากผู้ที่รับงานก่อสร้างโครงสร้างต่อจากงานของบริษัท

-   บริษัทดำเนินนโยบายสร้างสายสัมพันธ์กับหน่วยงานที่เกี่ยวข้องกับโครงการก่อสร้างทั้งภาคราชการและภาคเอกชน
    รวมทั้งผู้ออกแบบ และผู้ควบคุมงาน
    เนื่องจากผู้ออกแบบเป็นบุคคลแรกที่ทราบเกี่ยวกับรายละเอียดของโครงการก่อสร้างต่างๆที่จะมีขึ้นในประเทศไทย
    จากประสบการณ์อันยาวนาน และการมีสายสัมพันธ์กับผู้ออกแบบ
    ทำให้ผู้ออกแบบก่อสร้างโครงการใหม่ๆ
    มักจะขอข้อมูลหรือขอคำแนะนำเกี่ยวกับการออกแบบโครงสร้างฐานรากจากบริษัทเพื่อใช้ในการออกแบบโครงสร้างของตนที่ดูแลอยู่
    บริษัทจึงมักจะทราบก่อนว่าจะมีโครงการก่อสร้างใหม่โครงการใดบ้าง
    และบริษัทก็มักจะได้รับเชิญเข้าร่วมเสนอราคางานก่อสร้างต่างๆเกือบทั้งหมด
    บริษัทจึงได้รับงานทำตลอดทั้งปี

-   บริษัทดำเนินนโยบายรักษาบุคลากร และพัฒนาความรู้ให้กับบุคลากร
    ทำให้มีทีมงานที่มีความเชี่ยวชาญ และสามารถออกแบบผลิตภัณฑ์ในรูปแบบใหม่ๆ
    และพัฒนากระบวนการทำงานให้สามารถลดการสูญเสีย
    ขณะเดียวกันก็เกิดประสิทธิผลสูงสุดในการทำงาน
    บริษัทได้ส่งพนักงานเข้าอบรมทางวิชาการต่าง ๆ
    เพื่อเพิ่มประสิทธิภาพในการทำงานของพนักงานรวมทั้งได้ร่วมมือกับ HONGKONG UNIVERSITY
    OF SCIENCE AND TECHNOLOGY
    เพื่อพิจารณาส่งพนักงานเข้ารับทุนการศึกษาในระดับปริญญาโท ที่สถาบันแห่งนี้ และบริษัท
    ได้มอบทุนการศึกษาให้กับสถาบัน AIT เพื่อเป็นการศึกษาต่อในระดับปริญญาโท
    สาขาวิศวกรรมปฐพี, และมอบทุนการศึกษาระดับปริญญาโทให้กับสถาบันเทคโนโลยี
    พระจอมเกล้าเจ้าคุณทหารลาดกระบัง และมอบทุนการศึกษาให้กับมหาวิทยาลัยเกษตรศาสตร์
    ในระดับปริญญาโท สาขาวิศวกรรมโยธา(หลักสูตรนานาชาติ)

-   บริษัทสามารถดำรงสถานะทางการเงินและสายสัมพันธ์ที่ดีกับสถาบันการเงิน
    เนื่องจากการรับงานรับเหมาก่อสร้างมีความจำเป็นต้องมีเงินค้ำประกันงานต่างๆ
    หลายขั้นตอนจนกว่าจะดำเนินการก่อสร้างแล้วเสร็จและส่งมอบงาน
    มีผู้รับเหมาก่อสร้างหลายรายต้องประสบปัญหากับสถาบันการเงินในการขอวงเงินค้ำประกันเพื่อประมูลงานต่างๆ
    แต่ด้วยนโยบายในการดำรงสถานะทางการเงินที่ดี ประกอบกับการปฏิบัติที่ดีต่อสถาบันการเงิน
    ทำให้บริษัทสามารถลดอุปสรรคในเรื่องการขอวงเงินให้เพียงพอต่อการรับงานของบริษัท

-   บริษัทมีความพร้อมด้านเครื่องจักร ตลอดจนมีนโยบายเรื่องการบำรุงรักษาอย่างเข้มงวด
    และมีการพัฒนาอยู่ตลอดเวลาเพื่อให้สามารถรับงานได้หลากหลายและมีประสิทธิภาพ
    ประกอบกับบริษัทมีการวางแผนในการบริหารเครื่องจักรอย่างมีประสิทธิภาพ
    ทำให้บริษัทอยู่ในสภาพพร้อมที่จะรับงานได้หลายงานในเวลาเดียวกัน
    ซึ่งจะทำให้บริษัทสามารถใช้ทรัพยากรอย่างมีประสิทธิภาพ

-   บริษัทดำเนินนโยบายรักษาสิ่งแวดล้อมและความปลอดภัยต่อผู้ปฏิบัติหน้าที่และบุคคลภายนอก เช่น
    มีการติดตั้งกำแพงกันฝุ่นและกันเสียงตลอดระยะเวลาก่อสร้าง
    มีการบำรุงรักษาเครื่องจักรอย่างดี เพื่อลดการเกิดเสียงรบกวนขณะปฏิบัติงาน
    และมีเครื่องล้างล้อรถยนต์อัตโนมัติเพื่อล้างล้อรถบรรทุกวัสดุอุปกรณ์ก่อสร้างก่อนที่จะออกนอกบริเวณก่อสร้างทำให้ลดปัญหาเรื่องฝุ่นละอองเศษดินและสิ่งสกปรกบนพื้นผิวถนนใกล้บริเวณสถานที่ก่อสร้าง

-   การหาแหล่งตลาดใหม่ตามการขยายตัวของตลาดอสังหาริมทรัพย์
    ภายในประเทศมีการขยายตัวไม่แน่นอนซึ่งขึ้นอยู่กับสภาวะของเศรษฐกิจ และการเมือง
    ในการที่จะทำให้กลุ่มบริษัทมีการขยายตัวอย่างต่อเนื่อง
    ซึ่งจะพึ่งเพียงแต่ตลาดภายในประเทศอย่างเดียวจะเป็นไปได้ยาก
    กลุ่มบริษัทจึงมองและศึกษาถึงตลาดต่างประเทศมาช่วยรองรับโดยเฉพาะในเขตอาเซียน

    1.  กลุ่มลูกค้าเป้าหมาย การจำหน่ายและช่องทางการจำหน่าย

ลักษณะงานของบริษัทสามารถจำแนกได้เป็น 2 ประเภท คือ งานภาคเอกชน เช่น
งานฐานรากอาคารสำนักงาน อาคารชุด โรงแรม ศูนย์สรรพสินค้า เป็นต้น และงานภาครัฐบาล
อันได้แก่หน่วยงานราชการและรัฐวิสาหกิจ เช่น งานฐานรากอาคารราชการ
งานฐานรากโครงการก่อสร้างพื้นฐาน เช่น ทางยกระดับ อุโมงค์ลอดทางแยก รวมถึงถนน สะพาน
และรถไฟฟ้าใต้ดิน เป็นต้น
อย่างไรก็ตามบริษัทไม่ได้เน้นรับเฉพาะงานภาครัฐบาลหรือเฉพาะภาคเอกชนอย่างหนึ่งอย่างใด

2.  คุณภาพการให้บริการและการบริหารความสัมพันธ์กับลูกค้า

บริษัทฯ ได้ให้ความสำคัญกับคุณภาพและบริการให้เป็นที่พอใจของลูกค้า ทำการส่งมอบงานทันกำหนด
โดยมีการจัดเตรียมความพร้อมของเครื่องจักรก่อนที่จะเริ่มเข้างาน
มีการรักษาความสัมพันธ์ที่ดีกับลูกค้าบนพื้นฐานของความซื่อตรงและผลประโยชน์ร่วมกัน
ทำให้ได้รับความเชื่อถือและไว้วางใจจากลูกค้า

3.  การบริหารความสัมพันธ์ที่ดีกับชุมชนและหน่วยงานราชการ

บริษัทฯ ได้ให้ความสำคัญกับชุมชนใกล้เคียงที่บริษัทฯ
ได้เข้าไปปฏิบัติงานโดยมาตรการควบคุมวัดปริมาณเสียงและความสั่นสะเทือนไม่ให้เกินกำหนดข้อบังคับของหน่วยงานราชการ
และมีการสำรวจบ้านของชุมชนใกล้เคียง โดยบริษัทได้จัดจ้างผู้ที่ชำนาญเข้าสำรวจก่อนการเริ่มงาน
และปฏิบัติตามข้อกำหนดและระเบียบของหน่วยงานราชการโดยเคร่งครัด

4.  ภาวะอุตสาหกรรมและการแข่งขัน

ภาวะธุรกิจให้บริการเสาเข็มเจาะและงานกำแพงกันดินซึ่งเป็นส่วนสำคัญในการวางรากฐานสำหรับการก่อสร้างอาคารและโครงสร้างพื้นฐาน
ซึ่งจะแปรผันตามการขยายตัวของธุรกิจอสังหาริมทรัพย์และการก่อสร้างในประเทศของทั้งภาครัฐและภาคเอกชน
โดยจำแนกเป็นงานก่อสร้างฐานรากสำหรับอาคารสำนักงาน อาคารชุด โรงแรม ศูนย์สรรพสินค้า
และงานโครงสร้างพื้นฐานสำหรับ ทางยกระดับ อุโมงค์ลอดทางแยก ถนน สะพาน
และรถไฟฟ้าใต้ดิน
เนื่องจากการรับเหมางานฐานรากประเภทเสาเข็มเจาะขนาดใหญ่และกำแพงกันดินต้องอาศัยเครื่องจักรขนาดใหญ่
จากประสบการณ์ในการทำงานที่ยาวนานถึง 37 ปี
โดยเฉพาะอย่างยิ่งมีความเชี่ยวชาญในงานฐานรากจากประสบการณ์และความคุ้นเคยของดินในประเทศไทยมากกว่าผู้ประกอบการจากต่างประเทศ
ฐานะทางการเงินที่มั่นคง และความสัมพันธ์อันดีกับผู้รับเหมาหลัก ผู้ออกแบบ
ลูกค้าที่เป็นเจ้าของโครงการ และผู้จัดจำหน่ายวัสดุก่อสร้าง
จึงได้รับความเชื่อถือจากบุคคลที่เกี่ยวข้อง ทำให้บริษัทฯ
สามารถประมูลงานแข่งขันกับคู่แข่งที่มีอยู่ในตลาดมีเพียงไม่กี่รายได้

ที่มาจากฝ่ายธุรกิจธนาคารกรุงไทย ได้สรุปสภาวะอุตสาหกรรมก่อสร้างไว้ดังนี้

“ ปี 2554 ธุรกิจก่อสร้างชะลอตัวลง โดยเฉพาะในช่วงไตรมาสสุดท้ายของปี
ปัญหาอุทกภัยได้สร้างความเสียหายแก่ที่อยู่อาศัยและโครงสร้างพื้นฐานต่าง ๆ
ในวงกว้างในพื้นที่ภาคเหนือ ภาคกลาง กทม.และปริมณฑล
เส้นทางคมนาคมขนส่งถูกตัดขาดไม่สามารถลำเลียงวัสดุก่อสร้างมาใช้ในงานก่อสร้างได้
ทำให้งานก่อสร้างต่าง ๆ ต้องหยุดชะงักลง
ส่งผลให้มูลค่าการก่อสร้างรวมทั้งประเทศเพิ่มขึ้นเพียงร้อยละ 1.5
โดยเฉพาะการก่อสร้างภาครัฐหดตัวลงสูงถึงร้อยละ 8.9
กอปรกับราคาสินค้าวัสดุก่อสร้างอัตราดอกเบี้ย น้ำมันเชื้อเพลิง และค่าจ้างแรงงาน ปรับสูงขึ้นจากปี
2553 ทำให้ผู้ประกอบการส่วนใหญ่ประสบปัญหาในการดำเนินธุรกิจ

ปี 2555-2556 ธุรกิจก่อสร้างกระเตื้องขึ้น
จากแรงผลักดันสำคัญในการลงทุนภาครัฐร่วมกับภาคเอกชน
บูรณะฟื้นฟูโครงสร้างพื้นฐานและที่อยู่อาศัยที่ได้รับความเสียหายจากอุทกภัยในช่วงไตรมาสสุดท้ายของปีที่ผ่านมา
รวมทั้งการวางโครงสร้างบริหารจัดการน้ำเพื่อป้องกันน้ำท่วมทั้งในระยะสั้นและระยะยาว
นอกจากนี้โครงการลงทุนขนาดใหญ่คาดว่าจะมีการเร่งรัดดำเนินการ อาทิ
โครงการรถไฟฟ้าขนส่งมวลขนในเขตกทม.และปริมณฑล รถไฟฟ้าทางคู่และรถไฟฟ้าความเร็วสูง
โครงการท่าเรือน้ำลึกและนิคมอุตสาหกรรมทวาย โครงการก่อสร้างท่าอากาศยานสุวรรณภูมิระยะที่
2 ส่งผลให้มูลค่าการก่อสร้างรวมทั้งประเทศขยายตัวร้อยละ 8.4 และ 9.8 ตามลำดับ อย่างไรก็ดี
ผู้ประกอบการยังคงเผชิญกับปัจจัยเสี่ยงต่าง ๆ อาทิ ราคาน้ำมันเชื้อเพลิง วัสดุก่อสร้าง
และค่าจ้างแรงงานที่แนวโน้มสูงขึ้น ซึ่งอาจส่งผลให้ผู้ประกอบการจำเป็นต้องปรับเพิ่มค่าก่อสร้าง”

จากผลวิจัยของธนาคารกรุงไทยจะเห็นว่าตลาดอุตสาหกรรมก่อสร้างในปี 2556
จะยังขยายตัวต่อเนื่องจากปี 2555 เกิดจากแรงผลักดันทั้งภาครัฐและภาคเอกชนโดย Backlog
ในปี 2555 มีอยู่จำนวน 1,568.06 ล้านบาท โดยในปี 2554 มีอยู่จำนวน 1,102 ล้านบาท
เพิ่มขึ้นร้อยละ 42.29 ในปี 2556 บริษัทจะขยายตลาดไปประเทศพม่า ซึ่งในปี 2555 บริษัทฯ
ได้ส่งผู้บริหารไปศึกษาตลาดที่ประเทศพม่าแล้วเห็นว่าเป็นตลาดใหม่ที่น่าจะเข้าไปทำการตลาด
เพราะอาคารสูงมีจำนวนไม่มากเหมือนกับกรุงเทพมหานครเมื่อประมาณ 20 ปีก่อน
โดยคาดว่าตลาดทางด้านอาคารสูงจะต้องเติบโตอย่างรวดเร็ว
เมื่อมีการเปิดประเทศของพม่าซึ่งจะเป็นตลาดใหม่ที่ดี

1.  การจัดหาผลิตภัณฑ์หรือบริการ

    1.  กำลังการผลิต

งานรับเหมาทำฐานรากโครงการก่อสร้างต้องอาศัยเครื่องจักรและความชำนาญของวิศวกรและผู้ควบคุมงานในปริมาณที่ต่างๆ
กันขึ้นกับประเภทโครงสร้างของงาน จึงไม่สามารถระบุชัดเจนถึงกำลังการผลิตของบริษัท
อย่างไรก็ตามสามารถสรุปเป็นปัจจัยสำคัญที่เป็นเครื่องกำหนดกำลังการผลิตของบริษัท ดังนี้

-   ประสิทธิภาพของเครื่องจักร และจำนวนเครื่องจักรแต่ละประเภท

  เครื่องจักรของบริษัทประกอบด้วยเครื่องเจาะงานเสาเข็มเจาะ จำนวน 23 ชุด
  เครื่องมือสำหรับก่อสร้างกำแพง D-Wall จำนวน 17 ชุด
  และเครื่องจักรสำหรับงานปรับปรุงคุณภาพดิน 2 ชุด
  ที่ได้รับการดูแลตรวจสภาพและปรับแต่งตลอดเวลา จึงสามารถรับงานเสาเข็มเจาะได้ถึง 23
  หน่วยงาน งานกำแพง D-Wall ได้ถึงจำนวนประมาณ 17 หน่วยงานและงานปรับปรุงคุณภาพดิน
  จำนวน 2 หน่วยงานในขณะเดียวกันได้ นอกจากนี้บริษัทยังมีโรงงานซ่อมเครื่องจักรและอุปกรณ์
  ซึ่งใหญ่พอที่จะสามารถซ่อมรถเครนได้พร้อมกันครั้งละ 7 คัน
  ทำให้เครื่องจักรของบริษัทอยู่ในสภาพพร้อมที่จะรับงานอยู่เสมอ

-   จำนวนวิศวกร

  บริษัทมีวิศวกรที่มีความเชี่ยวชาญในงานออกแบบและก่อสร้างฐานรากและทำงานร่วมกับบริษัทมาเป็นเวลานานโดยเฉลี่ยแล้วมีอายุงานประมาณ
  12 ปี ซึ่งสามารถจำแนกประเภทวิศวกรตามหน้าที่ที่รับผิดชอบได้ดังนี้

  -----------------------------------------------------------------------
  วิศวกร                                 จำนวน (คน)       
  ------------------------------------- ---------------- ----------------
                                        ปี 2554           ปี 2555

  1. วิศวกรระดับผู้จัดการโครงการ             5                5

  2. วิศวกรงานออกแบบด้านธรณีเทคนิค          2                1

  3. วิศวกรระดับผู้ควบคุมงานสนาม             40               37

  รวมทั้งสิ้น                               47               43
  -----------------------------------------------------------------------

  จำนวนและความเชี่ยวชาญของวิศวกรดังกล่าวข้างต้น ทำให้บริษัทสามารถรับงานได้ครั้งละ 23
  งานในเวลาเดียวกัน

-   วงเงินกับสถาบันการเงิน

  บริษัทจำเป็นต้องมีวงเงินค้ำประกันกับทางสถาบันการเงินเช่นเดียวกับผู้ประกอบการรับเหมาก่อสร้างทั่วๆไป
  โดยปกติการรับงานของบริษัทจะต้องมีการออกหนังสือค้ำประกัน 3 ประเภท ดังนี้

1.  หนังสือค้ำประกันการประมูล (Bid Bond) วงเงินประมาณร้อยละ 5-10 ของมูลค่าสัญญา

2.  หนังสือค้ำประกันสัญญา (Performance Bond) วงเงินประมาณร้อยละ 5-10
    ของมูลค่าสัญญา
    เพื่อเป็นการประกันการทำงานที่บริษัทต้องให้ไว้กับลูกค้าตลอดอายุของโครงการ

3.  หนังสือค้ำประกันผลงาน (Maintenance Bond) วงเงินประมาณร้อยละ 5-10
    ของมูลค่าสัญญา เพื่อเป็นการค้ำประกันผลงานต่อไปอีก 1-2 ปี หลังส่งมอบงาน

นอกจากนี้ บางงานอาจมีการรับเงินค่าจ้างล่วงหน้า
ดังนั้นบริษัทจะต้องมีการออกหนังสือค้ำประกันว่าบริษัทได้รับเงินล่วงหน้าในการทำงาน (Advance
Payment Bond) รวมวงเงินหนังสือค้ำประกันที่บริษัทต้องออกในการรับงานหนึ่งๆ
คิดเป็นมูลค่าร้อยละ 10 – 20 ของมูลค่างาน
ดังนั้นวงเงินค้ำประกันที่บริษัทมีกับสถาบันการเงินต่างๆ
จึงนับได้ว่าเป็นปัจจัยที่กำหนดถึงความสามารถในการรับงานของบริษัท
ทั้งนี้บริษัทไม่เคยประสบปัญหาเรื่องวงเงินค้ำประกันไม่เพียงพอในการรับงาน โดย ณ วันที่ 31
ธันวาคม 2555 บริษัทมีวงเงินค้ำประกันกับสถาบันการเงิน 6 แห่ง จำนวน 1,100 ล้านบาท
ซึ่งเพียงพอให้บริษัทสามารถรับงานได้ประมาณ 3,500 ล้านบาทต่อปี

1.  ขั้นตอนการรับงาน และขั้นตอนการทำงาน

วัตถุดิบและผู้จำหน่ายวัตถุดิบ

วัตถุดิบหลักที่บริษัทใช้ในงานเสาเข็มเจาะและกำแพงกันดินได้แก่ คอนกรีตผสมเสร็จ เหล็กเส้น
และเบนโทไนท์ ซึ่งบริษัทสั่งซื้อวัตถุดิบเหล่านี้จากผู้จัดจำหน่ายภายในประเทศ
โดยมีผู้จัดจำหน่ายที่บริษัทติดต่อเป็นประจำเพียงไม่กี่ราย
ซึ่งบริษัทเชื่อมั่นในความมีชื่อเสียงของผู้จัดจำหน่าย ราคาสามารถแข่งขันได้ในตลาด
และมีวัตถุดิบป้อนให้แก่บริษัทอย่างสม่ำเสมอและตรงตามที่กำหนดไว้

ปริมาณวัตถุดิบหลักที่บริษัทใช้ในระยะ 3 ปีที่ผ่านมาเป็นดังนี้

[TABLE]

หมายเหตุ : (1) เบนโทไนท์และโพลิเมอร์ คือ
วัตถุดิบที่ใช้สำหรับการขุดเจาะพื้นดินเพื่อให้แนวดินคงรูปและง่ายต่อการขุดเจาะ
ปัจจุบันมีการนำโพลีเมอร์ (Polymer) มาใช้งานแทนเบนโทไนท์สำหรับงานบางประเภท

(2) ในปี 2553 และ 2554
วัสดุคอนกรีตและเหล็กเส้นลดลงเนื่องจากบางโครงการผู้ว่าจ้างเป็นผู้จัดหาให้

ที่ผ่านมานโยบายการรับงานของบริษัทจะรับเฉพาะค่าแรงและค่าเครื่องจักรเป็นหลัก
โดยให้ลูกค้าเป็นผู้จ่ายเฉพาะค่าวัตถุดิบหลักคือคอนกรีตผสมเสร็จและเหล็กเส้น
เนื่องจากราคาของวัตถุดิบเหล่านี้เป็นที่ทราบกันดีในตลาด
และเวลาการก่อสร้างเสาเข็มเจาะหรือกำแพง D-Wall มีระยะเวลาสั้น
ทำให้ไม่สามารถบวกกำไรจากวัตถุต้นทุนวัสดุดิบหลักได้มากนัก
อีกทั้งมีความเสี่ยงในเรื่องการรับเงินค่าวัตถุดิบหลักจากลูกค้าบางรายไม่ตรงตามกำหนดที่บริษัทจะต้องจ่ายชำระค่าวัตถุดิบหลักด้วย
อย่างไรก็ตามบริษัทได้มีการปรับนโยบายในการรับงาน โดยพิจารณาความน่าเชื่อถือของลูกค้ามากขึ้น
ถ้าลูกค้ามีคุณภาพดี บริษัทอาจลดความเสี่ยงจากการชำระเงินล่าช้าหรือไม่ชำระเงินได้
สำหรับลูกค้ารายดังกล่าวบริษัทก็จะรับงานชนิดที่รวมค่าวัตถุดิบด้วย
เพื่อขยายการรับงานและมีกำไรจากลูกค้าให้เพิ่มมากขึ้น

นอกจากคอนกรีตผสมเสร็จและเหล็กเส้นแล้ว
วัตถุดิบอีกประเภทที่บริษัทใช้มากและเป็นวัสดุสิ้นเปลืองที่เมื่อใช้งานเสร็จก็ต้องกำจัดทิ้ง ได้แก่
เบนโทไนท์ (ซึ่งปัจจุบันเปลี่ยนไปใช้เป็นโพลีเมอร์มากขึ้น)
ปัจจุบันบริษัทใช้เบนโทไนท์ที่ผลิตทั้งจากในประเทศและจากต่างประเทศ
แต่อัตราส่วนที่ผลิตจากในประเทศสูงกว่าทั้งนี้เพื่อลดความเสี่ยงเรื่องอัตราแลกเปลี่ยน
และคุณภาพก็เป็นที่ยอมรับ นอกจากนี้บริษัทยังได้ริเริ่มในการนำโพลีเมอร์ (Polymer)
มาใช้งานแทนเบนโทไนท์ในงานบางประเภท Polymer เป็นวัตถุดิบนำเข้าจากต่างประเทศ
ย่อยสลายง่ายกว่าและมีคุณภาพดีกว่ามาก ถึงแม้ราคาต่อหน่วยจะแพงกว่าเบนโทไนท์
แต่ปริมาณทั้งหมดที่ใช้นั้นน้อยกว่าเบนโทไนท์ จึงช่วยให้บริษัทสามารถลดต้นทุนรวมได้

ในระยะ 3 ปีที่ผ่านมาบริษัทมิได้พึ่งพิงผู้จัดจำหน่ายรายใดรายหนึ่งที่มีสัดส่วนเกินร้อยละ 30
ของรายได้รวมของบริษัท

เงื่อนไขการชำระเงินและอำนาจในการต่อรอง

-   โดยทั่วไป เงื่อนไขในการชำระเงินในการสั่งซื้อวัสดุจากผู้จัดจำหน่าย คือ ชำระภายใน 30 -
    90 วัน หลังจากได้รับสินค้า โดยผู้จัดจำหน่ายจะต้องนำของมาส่งที่บริเวณก่อสร้าง

-   อำนาจในการต่อรอง

-   บริษัทเป็นลูกค้ารายใหญ่ เนื่องจากมีการสั่งซื้อวัสดุครั้งละจำนวนมาก
    ทำให้ได้รับส่วนลดมากกว่าลูกค้าทั่วไป

-   ร้านค้าและผู้จัดจำหน่ายวัสดุก่อสร้างมีอยู่เป็นจำนวนมาก
    ทำให้บริษัทไม่จำเป็นต้องผูกขาดซื้อจากร้านใดร้านหนึ่งโดยเฉพาะ
    จึงสามารถเฉลี่ยการซื้อวัสดุได้

-   การที่บริษัทติดต่อกับร้านค้าและผู้จัดจำหน่ายเป็นระยะนาน
    และประวัติการจ่ายชำระหนี้ไม่เคยมีปัญหา แม้ในช่วงที่ภาวะเศรษฐกิจไม่ดี
    ทำให้ได้รับเงื่อนไขที่ดีตลอดมา

-   บริษัทได้ทำ Supply chain ผ่านทางธนาคารในการซื้อวัตถุดิบบางรายการ

ราคาเฉลี่ยวัตถุดิบหลักในปี 2553 – 2555

  -------------------------------------- ---------- ---------- ----------
  วัตถุดิบ                                  2553       2554       2555

  คอนกรีตผสมเสร็จ (บาท/ลูกบาศก์เมตร)         1,241.18   1,609.95   1,698.45

  เหล็กเส้น (บาทต่อกิโลกรัม)                  19.51      22.38      22.06

  เบนโทไนท์ แบบผง (บาทต่อกิโลกรัม)           6.95       6.87       6.88

  โพลีเมอร์ (บาทต่อกิโลกรัม)                  197.36     196.92     198.67

  น้ำมันดีเซล (บาทต่อลิตร)                    24.81      26.80      27.54
  -------------------------------------- ---------- ---------- ----------

ปัจจุบันบริษัทมิได้มีการนำเข้าวัตถุดิบจากต่างประเทศ
โดยจะซื้อจากผู้ผลิตภายในประเทศและตัวแทนจำหน่ายจากต่างประเทศในประเทศ
อย่างไรก็ตามบริษัทยังมีความจำเป็นต้องนำเข้าอะไหล่เครื่องจักรบางประเภทซึ่งไม่มีจำหน่ายในประเทศ

1.  ผลกระทบต่อสิ่งแวดล้อม

การดำเนินงานของบริษัทมิได้ก่อให้เกิดผลกระทบต่อสิ่งแวดล้อมร้ายแรงใดๆ
แต่อาจจะก่อให้เกิดเสียงรบกวนต่อผู้อยู่อาศัยบริษัทใกล้เคียงกับโครงการก่อสร้างบ้าง ทั้งนี้ปัญหาที่พบ
เช่น ปัญหาฝุ่น เสียง และการสะเทือน เป็นต้น
ซึ่งบริษัทได้ดำเนินการต่างๆเพื่อเป็นการป้องกันและลดปัญหาดังกล่าว ดังนี้

-   บริษัทจะจัดให้มีการติดตั้งกำแพงกันฝุ่นและเสียงล้อมรอบบริเวณก่อสร้าง
    เพื่อป้องกันฝุ่นและเสียงไม่ให้รบกวนผู้อยู่อาศัยบริเวณใกล้เคียง

-   บริษัทมีนโยบายตรวจสภาพและปรับแต่งเครื่องจักรอย่างสม่ำเสมอ
    เพื่อให้เครื่องจักรเดินเครื่องได้ลื่นไม่ก่อให้เกิดเสียงดังมากจนเกินไปขณะทำงาน

-   บริษัทมีเครื่องล้างล้อรถยนต์อัตโนมัติ
    เพื่อใช้ล้างล้อรถยนต์บรรทุกวัสดุอุปกรณ์ก่อนที่จะวิ่งออกจากบริเวณก่อสร้างเพื่อให้ล้อรถสะอาด
    ไม่ทำให้พื้นถนนปนเปื้อนเศษดินและหิน

-   บริษัทมีนโยบายดำเนินงานฐานรากภายในเวลาที่ได้รับอนุญาตตามกฎหมายควบคุมอาคารการก่อสร้างของกรุงเทพฯ
    ซึ่งระบุไว้ในกรณีที่จำเป็นต้องทำงานเร่งด่วนนอกเวลาที่กฎหมายกำหนด
    บริษัทจะทำการขอผ่อนผันจากกรุงเทพฯเพื่อยึดเวลาการทำงานเป็นแต่ละกรณีไป

-   บริษัทมีการสร้างมิตรสัมพันธ์กับผู้อยู่อาศัยใกล้เคียงบริเวณก่อสร้าง
    พร้อมทั้งมีการชี้แจงให้ทราบถึงเวลาและขั้นตอนการปฏิบัติงาน
    และดำเนินการแก้ไขโดยทันทีเมื่อมีเรื่องร้องเรียนจากชาวบ้านในบริเวณใกล้เคียง

  ทั้งนี้บริษัทไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อมในระยะเวลา 3 ปีที่ผ่านมา

5.3.4 ความรับผิดชอบต่อสังคม

บริษัท ซีฟโก้ จำกัด (มหาชน) เล็งเห็นถึงความสำคัญของการมีส่วนร่วมในการพัฒนาสังคม
ตลอดระยะเวลานานกว่า 30 ปี
ที่บริษัทได้จัดทำโครงการพิเศษและกิจกรรมที่ตอบสนองความต้องการของสังคม
กิจกรรมเพื่อสังคมของบริษัท ตั้งแต่ปี 2550 จนถึงปัจจุบันดังนี้

ปี 2555

-   ด้วยสถาบันพลังจิตตานุภาพ วัดธรรมมงคล ถนนสุขุมวิท 101 ร่วมกับบมจ.ซีฟโก้
    เปิดสอนหลักสูตรครูสมาธิภาคปกติ ของพระอาจารย์หลวงพ่อวิริยังค์ สิรินธโร
    (พระธรรมมงคลญาณ) รุ่น วิสุทธิธรรม(ติงสโม) หลักสูตร 6 เดือน ณ ห้องประชุมใหญ่บริษัทฯ
    เลขที่ 144 ถนพระยาสุเรนทร์(รามอินทรา 109) แขวงบางชัน เขตคลองสามวา กรุงเทพฯ
    10510 เริ่มเรียนวันที่ 13 กุมภาพันธ์ 2555 เวลาเรียน วันจันทร์ถึงวันศุกร์ เวลา
    18.00-20.30น. ให้ผู้สนใจเรียนโดยไม่มีค่าใช้จ่ายทางโทรศัพท์ หมายเลข 0-29190090-4
    ต่อ 203,220,100 หรือทาง e-mail address : seafco@seafco.co.th
    โดยบริษัทใช้ห้องประชุมใหญ่เป็นห้องเรียนในเวลาเย็น
    จุดประสงค์การเปิดสอนหลักสูตรครูสมาธิดังกล่าว เพื่อเป็นการส่งเสริมให้พนักงาน,
    ประชาชนทั่วไปที่อยู่สำนักงานของบริษัทฯ
    ได้มีโอกาสพัฒนาจิตใจด้วยการทำสมาธิอันเป็นการทำให้สังคมน่าอยู่และบุคคลมีเมตตาต่อกัน

-   เมื่อวันที่ 20 สิงหาคม 2555 บริษัท ซีฟโก้ จำกัด(มหาชน) โดยนางสาวณัฐฐวรรณ ทัศนนิพันธ์
    กรรมการผู้ช่วยผู้จัดการใหญ่ ได้มอบทุนการศึกษาให้แก่นักศึกษาที่เรียนดีแต่ขาดทุนทรัพย์
    คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบังจำนวน 3 ทุนๆละ
    10,000 บาท เป็นจำนวนเงิน 30,000 บาท

-   เมื่อวันที่ 23 พฤศจิกายน 2555 บริษัท ซีฟโก้ จำกัด(มหาชน)
    ได้สนับสนุนงบประมาณในการดำเนินโครงการ “บริจาคของให้แก่น้องๆ ในชุมชนหนองสมณะ”
    เพื่อถวายเป็นพระราชกุศลเนื่องในโอกาสที่สมเด็จพระนางเจ้าสิริกิต์ พระบรมราชินีนาถ
    ทรงเจริญพระชนมพรรษา 80 พรรษา ร่วมกับวิศวกรรมสถานแห่งประเทศไทย
    ในพระบรมราชูปถัมภ์(สาขาภาคเหนือ 1) เป็นจำนวนเงิน 5,000 บาท

-   บริษัทฯ ได้มอบทุนการศึกษาให้แก่นักศึกษาที่ยากจน คณะสถาปัตยกรรม
    สถาบันเทคโนโลยีพระจอมเกล้าเจ้าคุณทหารลาดกระบัง ในปีการศึกษา 2555 จำนวน 1
    รายเป็นจำนวนเงิน 84,000 บาท

ปี 2554

-   เมื่อวันที่ 9 ตุลาคม 2554 บริษัท ซีฟโก้ จำกัด(มหาชน) ช่วยเหลือผู้ประสบภัยน้ำท่วม
    โดยทีมงาน Seafco Spirit ได้เล็งเห็นถึงความเดือดร้อนของพี่น้องชาวไทย
    ทางทีมงานจึงได้จัดซื้อจัดหาของอุปโภคบริโภคนำมาแพ็คเป็นถุงเพื่อนำไปช่วยเหลือผู้ประสบภัยในจังหวัดอยุธยา
    ซึ่งเหล่าพนักงานก็ได้ช่วยกันอย่างเต็มที่ รวมทั้งได้จัดรถรับ-ส่งประชาชนที่ถูกน้ำท่วม
    บริเวณใกล้เคียงกับที่ตั้งของบริษัทด้วย

-   เมื่อวันที่ 6 ตุลาคม 2554 ทางบริษัท ซีฟโก้ จำกัด(มหาชน) ได้สนับสนุนทีวีจอแอลซีดีขนาด
    24 นิ้ว จำนวน 1 เครื่องแก่งานจราจรสถานีตำรวจนครบาลคันนายาว
    ซึ่งก่อนหน้านี้ได้สนับสนุนการปรับปรุงตู้ควบคุมสัญญาไฟจราจร กม.8 รวมถึงภายในตู้ด้วย

-   เมื่อวันที่ 23 กุมภาพันธ์ 2554 บริษัท ซีฟโก้ จำกัด(มหาชน) โดยนายณัฐฐพันธ์ ทัศนนิพันธ์
    ผู้ช่วยหัวหน้าสำนักงานกรรมการผู้จัดการใหญ่ ได้มอบทุนการศึกษาระดับปริญญาโท จำนวน 1
    ทุน ให้แก่นักศึกษาปริญญาโทภาคภาษาอังกฤษ สาขาวิชาวิศวกรรมโครงสร้าง
    มหาวิทยาลัยเกษตรศาสตร์ โดยมอบแด่รองศาสตราจารย์ ดร.ประเสริฐ สุวรรณวิทยา
    ที่ภาควิชาวิศวกรรมโยธา คณะวิศวกรรมศาสตร์ มหาวิทยาลัยเกษตรศาสตร์ วิทยาเขตบางเขน

-   เมื่อวันที่ 18 พฤษภาคม 2554 ทางผู้แทนคณะวิศวกรรมศาสตร์
    สถาบันเทคโนโลยีพระจอมเกล้าเจ้าคุณทหารลาดกระบัง ได้ขอเข้าพบผู้บริหาร
    และผู้เกี่ยวข้องที่ดูแลนักศึกษาฝึกงานของทางสถาบัน
    เพื่อเป็นการขอบคุณที่ทางบริษัทได้รับนักศึกษาเข้าฝึกงานมาโดยตลอด
    และเพื่อทราบถึงปัญหาของการฝึกงาน
    รวมทั้งเพื่อแลกเปลี่ยนความคิดและคำแนะนำเพื่อเป็นข้อมูลในการจัดทำหลักสูตรให้ตรงกับความต้องการของหน่วยงานต่อไป

-   เมื่อวันที่ 7 มกราคม 2554 ทางโรงเรียนสุเหร่าสามวา ได้จัดกิจกรรมวันเด็กแห่งชาติขึ้น
    เพื่อให้นักเรียนทราบถึงหน้าที่และตระหนักถึงความรับผิดชอบ
    ความสำคัญของตนเองตลอดถึงความห่วงใยที่ผู้ใหญ่มอบให้แก่เด็ก ๆ ซึ่งทางบริษัท ซีฟโก้
    จำกัด(มหาชน) ได้เล็งเห็นถึงความสำคัญในข้อนี้
    จึงร่วมให้การสนับสนุนกับทางโรงเรียนในการจัดกิจกรรม
    โดยได้มอบสิ่งของเป็นของขวัญให้แก่เด็ก ๆ ด้วย

ปี 2553

-   บริษัท ซีฟโก้ จำกัด (มหาชน) มอบเงินเพื่อสมทบทุนสร้างอาคารวิศวฯ 100 ปี
    คณะวิศวกรรมศาสตร์ จุฬาลงกรณ์มหาวิทยาลัย เป็นจำนวนเงิน 1,000,000 บาท

-   บริษัท ซีฟโก้ จำกัด (มหาชน) มอบทุนสนับสนุนการศึกษา ระดับปริญญาตรี
    คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง จำนวน 1
    ทุน เป็นจำนวนเงิน 160,000 บาท

-   บริษัท ซีฟโก้ จำกัด (มหาชน) มอบทุนสนับสนุนการศึกษา ระดับปริญญาโท
    คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง จำนวน 1
    ทุน เป็นจำนวนเงิน 100,000 บาท

-   บริษัท ซีฟโก้ จำกัด (มหาชน) มอบทุนสนับสนุนการศึกษา ระดับปริญญาโท
    สาขาวิศวกรรมโยธา(หลักสูตรนานาชาติ) มหาวิทยาลัยเกษตรศาสตร์ จำนวน 1 ทุน
    เป็นจำนวนเงิน 100,000 บาท

ปี 2552

-   บริษัท ซีฟโก้ จำกัด (มหาชน) ร่วมกับสถาบัน AIT มอบทุนการศึกษาชื่อ “ทุนการศึกษา สุพจน์
    ทัศนนิพันธ์ (ซึ่งเป็นผู้ก่อตั้งบริษัท) สำหรับนักศึกษาต่างประเทศ” ซึ่งเป็นทุนต่อเนื่อง จากปี
    2551 จำนวน 1 ทุน เป็นจำนวนเงิน 268,000.00 บาท

-   บริษัท ซีฟโก้ จำกัด (มหาชน) มอบของขวัญแก่สถานสงเคราะห์เด็กหญิงบ้านราชวิถี
    ถนนราชวิถี กรุงเทพ เนื่องในวันเด็กแห่งชาติ

-   บริษัท ซีฟโก้ จำกัด (มหาชน) ได้ร่วมกับสนับสนุนเครื่องจักรกลพร้อมเจ้าหน้าที่
    ดำเนินการขุดสระกักเก็บน้ำสำหรับให้ประชาชนได้ใช้ประโยชน์
    กับทางสำนักงานเทศบาลตำบลเทพราช จ.ฉะเชิงเทรา

  ปี 2551

-   บริษัท ซีฟโก้ จำกัด (มหาชน) ร่วมกับสถาบัน AIT คัดเลือกนักศึกษาเพื่อมอบทุนการศึกษาชื่อ
    “ทุนการศึกษา สุพจน์ ทัศนนิพันธ์ สำหรับนักศึกษาต่างประเทศ”
    ซึ่งเป็นการมอบทุนการศึกษาต่อเนื่องจากปี 2550 เป็นจำนวน 1 ทุน เป็นเงิน 521,500.00
    บาท

-   บริษัท ซีฟโก้ จำกัด (มหาชน) ร่วมกับสถาบันเทคโนโลยี
    พระจอมเกล้าเจ้าคุณทหารลาดกระบัง มอบทุนการศึกษาระดับปริญญาโท คณะวิศวกรรมโยธา
    ของสถาบันเทคโนโลยี พระจอมเกล้าเจ้าคุณทหารลาดกระบัง จำนวน 1 ทุน เป็นจำนวนเงิน
    281,000.00 บาท

-   บริษัท ซีฟโก้ จำกัด (มหาชน) ได้ร่วมบริจาคให้กับสถาบันเทคโนโลยี พระจอมเกล้าธนบุรี
    เพื่อเป็นค่าจัดหาวัสดุอุปกรณ์เพื่อการศึกษาเป็นจำนวนเงิน 600,000.00 บาท

-   บริษัท ซีฟโก้ จำกัด (มหาชน) ได้ร่วมบริจาคสนับสนุนโครงการอบรม ครั้งที่ 4
    ของมหาวิทยาลัยเชียงใหม่

-   บริษัท ซีฟโก้ จำกัด (มหาชน) ได้บริจาคเงิน 64,000 บาท ในเดือนกุมภาพันธ์
    ให้แก่โรงเรียนตำรวจตระเวนชายแดนสื่อมวลชนกีฬา
    เพื่อสนับสนุนโครงการคุณภาพการศึกษาในโรงเรียนตำรวจตระเวนชายแดนและโรงเรียนในถิ่นทุรกันดาร

-   บริษัท ซีฟโก้ จำกัด (มหาชน)
    มอบเงินสนับสนุนโครงการส่งเสริมการสร้างสรรค์ผลงานของผู้พิการ ครั้งที่ 5 จำนวนเงิน
    50,000 บาท ระหว่างวันที่ 20-27 มกราคม 2551 ให้สมาคมคนพิการทุกชนิด
    จังหวัดนครปฐม

-   บริษัท ซีฟโก้ จำกัด (มหาชน) มอบเงินจำนวน 30,000 บาท เมื่อวันที่ 23 มกราคม 2551
    สนับสนุนโรงเรียนสวนกุหลาบวิทยาลัย ผ่านคุณมนตรี แสนวิเศษ
    ผู้อำนวยการโรงเรียนที่จะเป็นเจ้าภาพจัดการแข่งขันคณิตศาสตร์โอลิมปิค(สอวน.) ครั้งที่ 5
    ระหว่างวันที่ 4 – 9 พฤษภาคม 2551 ณ.โรงเรียนสวนกุหลาบวิทยาลัย

-   บริษัท ซีฟโก้ จำกัด (มหาชน)
    มอบของขวัญและอาหารเนื่องในวันเด็กแห่งชาติให้แก่เด็กในบ้านพักพนักงาน บางชัน 2 จำนวน
    35 คน

-   บริษัท ซีฟโก้ จำกัด (มหาชน) มอบของขวัญจำนวน 250 ชุด
    แก่เด็กนักเรียนโรงเรียนสุเหร่าสามวา ถนนหทัยราษฎร์ คลองสามวา กรุงเทพฯ
    เนื่องในวันเด็ก เมื่อวันที่ 9 มกราคม 2551

-   บริษัท ซีฟโก้ จำกัด (มหาชน) มอบของขวัญจำนวน 250 ชุด
    แก่สถานสงเคราะห์เด็กหญิงบ้านราชวิถี ถนนราชวิถี กรุงเทพฯ เนื่องในวันเด็กแห่งชาติ
    เมื่อวันที่ 9 มกราคม 2551

    1.  งานที่ยังไม่ได้ส่งมอบ

ณ วันที่ 31 ธันวาคม 2555 บริษัทมีงานที่ยังไม่ได้ส่งมอบจำนวน 19 โครงการ
คิดเป็นมูลค่างานทั้งสิ้น 1,568.06 ล้านบาท

  สรุปงานที่ยังไม่ได้ส่งมอบ ณ วันที่ 31 ธันวาคม 2555

+----+----------------------------------+------------+----------------+
| ลำ | ชื่อโครงการ                        | ประเภทงาน  | ก              |
| ดับ |                                  |            | ำหนดการแล้วเสร็จ |
+====+==================================+============+================+
| 1. |   ก่อสร้างถนนพัฒนาการไปสวนหลวง ร.9  | โครงสร้าง   | ไตรมาส 4 ปี     |
|    |                                  |            | 2556           |
+----+----------------------------------+------------+----------------+
| 2. |   สะพานข้ามแยกถนนอ่อนนุช            | โครงสร้าง   | ไตรมาส 1 ปี     |
|    |                                  |            | 2556           |
+----+----------------------------------+------------+----------------+
| 3. |   MRT Blue Line Contrat 4 Park   | เสาเข็มเจาะ | ไตรมาส 2 ปี     |
|    |   and Ride                       |            | 2556           |
+----+----------------------------------+------------+----------------+
| 4. |   MRT Blue Line Contrat 2        | เสาเข็มเจาะ | ไตรมาส 2 ปี     |
|    |                                  |            | 2556           |
+----+----------------------------------+------------+----------------+
| 5. |   สะพาน คอร. ข้ามทางรถไฟ-บางปะอิน  | เสาเข็มเจาะ | ไตรมาส 4 ปี     |
|    |   (ส่วนที่ทำไปแล้ว)                  |            | 2556           |
+----+----------------------------------+------------+----------------+
| 6. |   U-PLACE                        | เสาเข็มเจาะ | ไตรมาส 3 ปี     |
|    |                                  |            | 2556           |
+----+----------------------------------+------------+----------------+
| 7. |   อาคารผู้ปราบมาร                  | เสาเข็มเจาะ | ไตรมาส 3 ปี     |
|    |                                  |            | 2556           |
+----+----------------------------------+------------+----------------+
| 8. |   อาคารคุณยายหนึ่งไม่มีสอง            | เสาเข็มเจาะ | ไตรมาส 2 ปี     |
|    |                                  |            | 2556           |
+----+----------------------------------+------------+----------------+
| 9. |   โรงแรมเมอร์เคียว มักกะสัน          | เสาเข็มเจาะ | ไตรมาส 3 ปี     |
|    |                                  |            | 2556           |
+----+----------------------------------+------------+----------------+
| 1  |   THE CREST SUKHUMVIT 34         | เสาเข็มเจาะ | ไตรมาส 1 ปี     |
| 0. |                                  |            | 2556           |
+----+----------------------------------+------------+----------------+
| 1  |   The MRT Green Line             | เสาเข็มเจาะ | ไตรมาส 1 ปี     |
| 1. |   Samutprakarn Section, Contract |            | 2557           |
|    |   1                              |            |                |
+----+----------------------------------+------------+----------------+
| 1  |   โนเบิล เพลินจิต คอนโดมิเนียม        | เสาเข็มเจาะ | ไตรมาส 2 ปี     |
| 2. |                                  |            | 2556           |
+----+----------------------------------+------------+----------------+
| 1  |   The MRT Green Line             | เสาเข็มเจาะ | ไตรมาส 1 ปี     |
| 3. |   Samutprakarn Section, Contract |            | 2557           |
|    |   1(ส่วน Depot)                   |            |                |
+----+----------------------------------+------------+----------------+
| 1  |   โครงการอุท                      | เสาเข็มเจาะ | ไตรมาส 1 ปี     |
| 4. | ยานการเรียนรู้และหอชมเมืองสมุทรปราการ |            | 2556           |
+----+----------------------------------+------------+----------------+
| 1  |   Silk Plac Laksi                | เสาเข็มเจาะ | ไตรมาส 2 ปี     |
| 5. |                                  |            | 2556           |
+----+----------------------------------+------------+----------------+
| 1  |   HQ Sansiri                     | เสาเข็มเจาะ | ไตรมาส 2 ปี     |
| 6. |                                  |            | 2556           |
+----+----------------------------------+------------+----------------+
| 1  |   Sirat- Ring Road Expressway    | เสาเข็มเจาะ | ไตรมาส 2 ปี     |
| 7. |                                  |            | 2557           |
+----+----------------------------------+------------+----------------+
| 1  | คอนโดมิเนียมพัทยา สาย 2 (พัทยากลาง)  | เสาเข็มเจาะ | ไตรมาส 2 ปี     |
| 8. | จังหวัดชลบุรี                        |            | 2556           |
+----+----------------------------------+------------+----------------+
| 1  | ม.หัวเฉียวเฉลิมพระเกียรติ (ถ.บางนา -  | เสาเข็มเจาะ | ไตรมาส 2 ปี     |
| 9. | ตราด กม.18)                      |            | 2556           |
+----+----------------------------------+------------+----------------+
|    | รวมมูลค่างาน (ล้านบาท)              | 1,568.06   |                |
|    |                                  | ล้านบาท     |                |
+----+----------------------------------+------------+----------------+

6. การวิจัยและพัฒนา

ฝ่ายวิศวกรรม

ฝ่ายวิศวกรรมซึ่งถือว่าเป็นแกนหลักสำคัญของบริษัทฯ นั้นควบคุมและกำกับดูแลโดย นายณรงค์
ทัศนนิพันธ์ กรรมการผู้จัดการใหญ่
ที่มีประสบการณ์ในการแก้ปัญหาทางด้านเทคนิคในงานฐานรากลึกและงานปฐพี
ฝ่ายวิศวกรรมนั้นประกอบไปด้วยวิศวกรปฐพีที่มีการศึกษาระดับปริญญาโทขึ้นไป จำนวน 5 คน และ
เจ้าหน้าที่เทคนิคและวิศวกรรม จำนวน 4 คน

ฝ่ายวิศวกรรมของบริษัทฯ แบ่งการให้บริการออกเป็น 3 ส่วนหลักๆ คือ

-   การจัดเตรียมใบเสนอราคาทางด้านเทคนิคและการออกแบบเบื้องต้นให้แก่ลูกค้า

-   การวิเคราะห์และออกแบบฐานรากลึกและส่วนที่เกี่ยวข้องกับส่วนของโครงสร้าง

-   การสนับสนุนด้านเทคนิคสำหรับทีมงานฝ่ายก่อสร้างและฝ่ายประมาณราคา

รายการสรุปโครงการสำคัญและกิจกรรมที่ฝ่ายวิศวกรรมได้มีส่วนร่วมในปี พ.ศ. 2555

  ----------------------------------- ----------------------------------------
  โครงการ                             บริการจากฝ่ายวิศวกรรม

  โครงการมหานคร                       งานเตรียมรายละเอียดแบบก่อสร้างงานกำแพงกันดิน
                                      ติดตั้งอุปกรณ์ทดสอบต่างๆ และการสนับสนุนด้านเทคนิค

  โครงการเซ็นทรัลพลาซ่า พระราม 9         การสนับสนุนด้านเทคนิค

  โครงการรถไฟฟ้าสายสีม่วง สัญญา 2         งานเตรียมรายละเอียดแบบก่อสร้างงานกำแพงกันดิน
                                      และการสนับสนุนด้านเทคนิค

  โครงการอื่นๆ                          งานเตรียมเอกสารวิธีการก่อสร้าง
                                      การจัดเตรียมแบบก่อสร้าง
  ----------------------------------- ----------------------------------------

ฝ่ายงานวิจัยและพัฒนา

ฝ่ายงานวิจัยและพัฒนา ได้รับการกำกับดูแลโดยตรงจาก นายณรงค์ ทัศนนิพันธ์
กรรมการผู้จัดการใหญ่ บริษัท ซีฟโก้ จำกัด (มหาชน)
และได้มีส่วนสำคัญในการสร้างผลงานและสร้างชื่อเสียงให้แก่บริษัทฯ
โดยได้สนับสนุนกิจกรรมวิจัยและพัฒนาแก่วงการวิศวกรรมปฐพีในประเทศไทย
รวมถึงภายในภูมิภาคอีกด้วย อีกหนึ่งในความสำเร็จของฝ่ายงานวิจัยและพัฒนา
คือการมีส่วนร่วมในการตีพิมพ์บทความวิจัยทางวิศวกรรม
ทั้งในประเทศไทยและต่างประเทศในหลายภูมิภาคทั่วโลก

1.  การส่งบทความเข้าตีพิมพ์ในงานประชุมวิชาการและสัมมนา ในปี 2555

บริษัทฯ ตระหนักว่าการใช้เทคโนโลยีที่ทันสมัยเป็นสิ่งสำคัญของการแข่งขันในธุรกิจ
หนึ่งในเป้าหมายที่สำคัญของฝ่ายวิจัยและพัฒนานั้นก็คือการเพิ่มกิจกรรมการวิจัยและพัฒนาเพื่อนำผลวิจัยที่ดีที่สุดออกไปสู่อุตสาหกรรมการก่อสร้าง
เพื่อให้บรรลุเป้าหมายที่วางไว้ บริษัทฯ จึงได้จัดตั้งฝ่ายวิจัยและพัฒนา
เพื่อศึกษาและวิจัยงานเสาเข็มเจาะกลมและเหลี่ยม กำแพงกันดิน
และวิธีการทดสอบงานฐานรากต่างๆ
ที่เกี่ยวข้องกับงานปฐพีและงานฐานรากระดับลึกที่เป็นธุรกิจหลักของบริษัทฯ การค้นพบสิ่งใหม่ๆ
จากงานวิจัยจำนวนมากของฝ่ายวิจัยและพัฒนา
ได้ถูกเผยแพร่และตีพิมพ์ในงานสัมมนาและการประชุมทางด้านวิชาการ ที่จัดขึ้นโดยสถาบันต่างๆ
ที่มีชื่อเสียงทั้งในประเทศและต่างประเทศ ในปีพ.ศ. 2554
ฝ่ายวิจัยและพัฒนาได้ส่งบทความเพื่อตีพิมพ์ในงานประชุมวิชาการและงานสัมมนา
ซึ่งประกอบด้วยบทความที่ตีพิมพ์ในต่างประเทศจำนวน 4 บทความและ
บทความเป็นภาษาไทยส่งตีพิมพ์ภายในประเทศ จำนวน 8 บทความ ซึ่งมีรายละเอียดดังต่อไปนี้

  Papers Published in International Conferences in 2012

+--------------------------+--------------------+---------------------+
| Name of Papers           | Name of            | Authors             |
|                          | Conferences /      |                     |
|                          | Seminars           |                     |
+--------------------------+--------------------+---------------------+
| Barrette for High-rise   | Geotechnical       | Narong Thasnanipan, |
| Buildings and Heavy      | Seminar on         | Zaw Zaw Aye,        |
| Structures in Bangkok    | Foundation 2012,   | Thayanan Boonyarak, |
| Sub-soil                 | the Engineering    | Phongpat Kitpayuck, |
|                          | Institute of       | Nutthapon           |
|                          | Thailand           | Thasnanipan         |
+--------------------------+--------------------+---------------------+
| Diaphragm Wall Support   | Geotechnical       | Narong Thasnanipan, |
| Deep Excavation in       | Seminar on         | , Zaw Zaw Aye, Aung |
| Bangkok                  | Foundation 2012,   | Win Maung Thayanan  |
|                          | the Engineering    | Boonyarak, Phongpat |
|                          | Institute of       | Kitpayuck,          |
|                          | Thailand           | Nutthapon           |
|                          |                    | Thasnanipan         |
+--------------------------+--------------------+---------------------+
| Underpass Construction   | Geotechnical       | Zaw Zaw Aye,        |
| in Congestive Area of    | Seminar on         | Thayanan Boonyarak, |
| Bangkok                  | Foundation 2012,   | Phongpat Kitpayuck, |
|                          | the Engineering    | Sedtha              |
|                          | Institute of       | Mahasantipiya,      |
|                          | Thailand           | Nutthapon           |
|                          |                    | Thasnanipan,        |
+--------------------------+--------------------+---------------------+
| Keynote Lecture          | International      | Zaw Zaw Aye         |
|                          | Tunnelling and     |                     |
| Climate Change and       | Underground Space  |                     |
| Safety of Underground    | Association –      |                     |
| Infrastructures          | Committee on       |                     |
|                          | Operational Safety |                     |
|                          | and Underground    |                     |
|                          | Facilities         |                     |
|                          |                    |                     |
|                          | (ITA COSUF)        |                     |
|                          | Workshop and       |                     |
|                          | General Assembly,  |                     |
|                          | 22 June 2012,      |                     |
|                          | Rome, Italy        |                     |
+--------------------------+--------------------+---------------------+
| Special Lecture          | Special Seminar on | Zaw Zaw Aye         |
|                          | Infrastructural    |                     |
| Deep Excavation Works    | Development        |                     |
| for Major Construction   | Experience from    |                     |
| Projects                 | Neighboring        |                     |
|                          | Country, Myanmar   |                     |
|                          | Engineering        |                     |
|                          | Society, Yangon,   |                     |
|                          | Myanmar            |                     |
|                          |                    |                     |
|                          | 12 July 2012       |                     |
+--------------------------+--------------------+---------------------+
| Name of Papers           | Name of            | Authors             |
|                          | Conferences /      |                     |
|                          | Seminars           |                     |
+--------------------------+--------------------+---------------------+
| Special Lecture          | Special Seminar on | Zaw Zaw Aye         |
|                          | Design and         |                     |
| Deep Excavation Works    | Construction of    |                     |
| for Major Construction   |                    |                     |
| Projects                 | Tall Buildings     |                     |
|                          |                    |                     |
|                          | Myanmar            |                     |
|                          | Engineering        |                     |
|                          | Society, Yangon,   |                     |
|                          | Myanmar            |                     |
|                          |                    |                     |
|                          | 15 September 2012  |                     |
+--------------------------+--------------------+---------------------+

2.  กิจกรรมพิเศษทางวิชาชีพวิศวกรรม

นอกเหนือจากงานวิจัยภายในบริษัทและการเข้าร่วมในงานประชุมทางวิชาการแล้ว
ฝ่ายวิจัยและพัฒนา บริษัท ซีฟโก้ จำกัด (มหาชน) ยังได้มีส่วนสนับสนุนกิจกรรมดังต่อไปนี้

-   นายณรงค์ ทัศนนิพันธ์ ได้เป็นที่ปรึกษาให้คณะกรรมการงานก่อสร้างใต้ดินและอุโมงค์
    วิศวกรรมสถานแห่งประเทศไทย (วสท.) สำหรับงานประชุมอุโมงค์โลกปี 2555
    และการประชุมสามัญประจำปีของคณะกรรมการสมาคมอุโมงค์โลกครั้งที่ 38 กรุงเทพมหานคร
    ประเทศไทย

-   บริษัท ซีฟโก้ จำกัด (มหาชน) ได้สนับสนุนให้นายซอว์ซอว์เอย์
    เข้าร่วมการเป็นเลขาธิการคณะกรรมการจัดงานประชุมอุโมงค์โลกปี 2555
    ที่ได้จัดขึ้นที่ศูนย์ประชุมแห่งชาติสิริกิติ์ กรุงเทพมหานคร ระหว่างวันที่ 18 – 23 พฤษภาคม
    2555 ซึ่งการจัดงานครั้งนี้ถือว่าเป็นงานที่ใหญ่ที่สุดสำหรับวิศวกรรมสถานแห่งประเทศไทย
    (วสท.)

3.  งานบรรยายพิเศษจัดโดยวิศวกรรมสถานแห่งประเทศไทยและมหาวิทยาลัยต่างๆ

นายณรงค์ ทัศนนิพันธ์ กรรมการผู้จัดการใหญ่ และที่ปรึกษาคณะอนุกรรมการวิศวกรรมปฐพี
วิศวกรรมสถานแห่งประเทศไทยภายใต้พระบรมราชูปถัมภ์ ได้รับเชิญจากมหาวิทยาลัยต่างๆ
ให้เป็นผู้บรรยายพิเศษด้านงานขุดดินลึก งานวิศวกรรมปฐพีและฐานราก
ในงานสัมมนาและงานประชุมทางวิชาการต่างๆ ทั่วประเทศ